હાઇકોર્ટ દ્વારા કરફ્યુમાં રાહત આપવાનું કહેવાતાં પોલીસે આજે વહેેલી સવારે બાકીના રામોલ, નિકોલ, બાપુનગર, ઓઢવ, નરોડા અને કૃષ્ણનગર વિસ્તારમાંથી કરફ્યુ હટાવી લીધો હતો. બાપુનગર વિસ્તારમાં શ્વેતાંગ પટેલના પોલીસ કસ્ટડી મૃત્યુને લઇ લોકોમાં રોષની લાગણી હજુ પણ જોવા મળી રહી છે. જેના પગલે આ વિસ્તારમાં પોલીસ બંદોબસ્ત ગોઠવવામાં આવ્યો છે. આ ઉપરાંત રક્ષાબંધનના તહેવાર બાદ ફરી કોઇ પણ પ્રકારની હિંસા ન ફેલાય તેને ધ્યાનમાં રાખી પોલીસ પણ અગમચેતીના પગલાં લઇ શાંતિ સમિતિની બેઠક કરી રહી છે.